**PANEVĖŽIO MIESTO GATVIŲ APŠVIETIMO TINKLŲ PRIEŽIŪROS IR REMONTO PASLAUGŲ TECHNINĖ SPECIFIKACIJA**

1. PASLAUGŲ OBJEKTAS.

1.1. Perkamos paslaugos – Panevėžio miesto gatvių ir viešųjų erdvių apšvietimo priežiūros ir remonto paslaugos.

1.2. Apšvietimo tinklus sudaro šie elementai:

– šviestuvai ir su jais susiję priklausiniai;

– šviestuvų valdikliai ir su jais susiję priklausiniai;

– atramos ir kitos konstrukcijos šviestuvams bei su jomis susiję priklausiniai;

– kabelių linijos ir su jomis susiję priklausiniai;

– oro linijos ir su jomis susiję priklausiniai;

– oro kabelinės linijos ir su jomis susiję priklausiniai;

– apšvietimo valdymo spintos ir su jomis susiję priklausiniai;

– komercinės valdymo spintos ir su jomis susiję priklausiniai.

1.3. Panevėžio miesto gatvių ir viešųjų erdvių apšvietimo tinklus sudaro:

|  |  |  |
| --- | --- | --- |
| **Eil. Nr.** | **Apšvietimo įrenginių pavadinimai** | **Skaičius\*** |
| 1. | Šviestuvai, vnt. | 9000 |
| 2. | Atramos, vnt. | 8400 |
| 2.1 | iš jų – Savivaldybės nuosavybė, vnt. | 5700 |
| 2.2 | iš jų – AB ESO nuosavybė, vnt. | 2700 |
| 3. | Apšvietimo tinklo ilgis, km | 290 |
| 4. | Valdymo punktai, vnt. | 143 |
| 5. | Apšvietimo valdymo sistema CityLight | 1 |

\* Apšvietimo įrenginių skaičius yra orientacinis.

2. REIKALAVIMAI APŠVIETIMO ĮRENGINIŲ PRIEŽIŪRAI

2.1. Teikiant šias paslaugas paslaugų teikėjas privalo vadovautis LR elektros energijos įstatymu, LR energetikos ministro 2012 m. birželio 18 d. įsakymu Nr. 1-116 patvirtintomis Elektros tinklų naudojimo taisyklėmis, LR energetikos ministro 2011 m. vasario 3 d. įsakymu Nr. 1-28 patvirtintomis Apšvietimo elektros įrenginių įrengimo taisyklėmis, LR energetikos ministro 2012 m. vasario 3 d. įsakymu Nr. 1-22 patvirtintomis Elektros įrenginių įrengimo bendrosiomis taisyklėmis, LR energetikos ministro 2011 m. gruodžio 20 d. įsakymu Nr. 1-309 patvirtintomis Elektros linijų ir instaliacijos įrengimo taisyklėmis, kitais galiojančiais teisės norminiais aktais.

2.2. Paslaugų teikėjas privalo:

2.2.1. vykdyti apšvietimo įrenginių eksploatavimą;

2.2.2. užtikrinti tinkamą apšvietimo įrenginių veikimą sutarties galiojimo metu;

2.2.3. įvertinti visas išlaidas susijusias su apšvietimo įrenginių priežiūros paslaugų teikimu (t. y. priežiūra, gedimų lokalizavimas, šalinimas, profilaktiniai remonto darbai, transporto, darbo užmokesčio sąnaudos ir kitos susijusios išlaidos).

3. APŠVIETIMO TINKLŲ EKSPLOATAVIMO, OPERATYVINĖS PRIEŽIŪROS IR APŠVIETIMO VALDYMO SISTEMOS ADMINISTRAVIMO PASLAUGŲ APRAŠYMAI.

|  |  |
| --- | --- |
| Paslaugų pavadinimas | Paslaugų aprašymas |
| Apšvietimo tinklų eksploatavimas | Apšvietimo tinklų pastovaus veikimo užtikrinimas. Veikiančių elektros įrenginių eksploatavimo ir remonto organizacinis užtikrinimas. Privalomosios eksploatacinės dokumentacijos vedimas. Žemės kasimo darbų leidimų derinimas. Projektų techninių sąlygų derinimas. Naujo apšvietimo įrengimo, esamo apšvietimo remonto ar modernizavimo metu vykdomų rangos darbų techninė priežiūra ir konsultavimas. Apšvietimo tinklų gedimų nustatymas ir likvidavimas. Budėjimas savivaldybės organizuojamuose renginiuose. Šventinių, pramoginių, komercinių renginių prijungimas prie komercinių apskaitos skydų. Apšvietimo tinklų elementų apžiūrų vykdymas. Apšvietimo tinklų elementų reguliavimas ir derinimas, užtikrinant jų tinkamą veikimą. |
| Apšvietimo tinklo operatyvinė priežiūra | Operatyvinio personalo budėjimas po darbo valandų ir išeiginėmis bei švenčių dienomis gatvių apšvietimo veikimo metu. Miesto apšvietimo įjungimas ir išjungimas. Apšvietimo tinklų pastovaus veikimo užtikrinimas. Gedimų identifikavimas. Avarinių gedimų, taip pat ir atsiradusių įvykus nenumatytoms aplinkybėms, autoįvykiams ir pan., likvidavimas (ar lokalizavimas). Operatyvinio personalo budėjimas šventinių pramoginių renginių metu po darbo valandų, nedarbo bei švenčių dienomis, užtikrinant elektros energijos tiekimą renginiams. Savivaldybės administracijos, policijos, AB ESO ir kitų miesto avarinių tarnybų nurodymų bei prašymų, susijusių su apšvietimo elektros tinklais, vykdymas. Kitų operatyvinių-remonto darbų vykdymas. Operatyvinės privalomosios dokumentacijos vedimas. Elektros energijos apskaitos skaitiklių parodymų fiksavimas. |
| Apšvietimo valdymo sistemos CityLight administravimas | Apšvietimo valdymo sistemos administratorius:  - nustato apšvietimo veikimo profilius,  - priskiria prieigos teises kitiems žemesniems vartotojams (operatyviniam personalui),  - prideda ir pašalina šviestuvus ir šviestuvų valdiklius valdymo sistemoje,  - koreguoja šviestuvų ir segmentinių valdiklių nustatymus valdymo sistemoje,  - formuoja valdymo punktų arba atskirų šviestuvų darbo režimų ataskaitas pagal Kliento pareikalavimą,  - fiksuoja valdymo punktų ir šviestuvų gedimus ir formuoja užduotis operatyviniam personalui gedimams pašalinti,  - segmentinių valdiklių Cbox priežiūra.  - kiti darbai su apšvietimo valdymo sistema. |

4. REAGAVIMO Į GEDIMUS REIKALAVIMAI

4.1. Avariniai gedimai (apšvietimo tinklo sugadinimas autoįvykių metu, kai blokuojamas ar ribojamas eismas, kai atsiranda pavojus žmonių gyvybei ar sveikatai dėl pažeistų elektros laidų ar kabelių, valdymo punktų gedimai, kai nešviečia daugiau kaip 10 % linijos šviestuvų) turi būti pradedami likviduoti nedelsiant po gedimo nustatymo ar informacijos gavimo apie avarinius gedimus apšvietimo tinklų eksploatavimo ir operatyvinės priežiūros teikimo metu.

4.2. Jei dėl didelių avarinių gedimų apimčių gedimai nepašalinami, o tik lokalizuojami, tokie gedimai turi būti pašalinami ne vėliau kaip per 24 valandas, apšvietimo tinklų eksploatavimo metu.

4.3. Esant didelės apimties remonto darbams, likviduojant avarinius gedimus, apšvietimo gedimai turi būti pašalinami per Paslaugų teikėjo ir Paslaugų gavėjo suderintą laiką.

5. APŠVIETIMO TINKLŲ REMONTO PASLAUGOS

5.1. Apšvietimo tinklų remonto paslaugos vykdomos pagal su Paslaugų gavėju suderintus savaitinius remonto paslaugų grafikus. Jei apšvietimo tinklų remonto paslaugos reikalingos avarinių gedimų šalinimui – tokių remonto paslaugų atlikimas derinamas atskirai.

6. PASLAUGŲ IR DARBŲ ATLIKIMO KONTROLĖ

6.1. Paslaugų gavėjas gali reikalauti iš Paslaugų teikėjo pateikti visą reikalingą dokumentaciją apšvietimo tinklų priežiūros ir remonto paslaugų kontrolei (operatyvinių ir eksploatacinių žurnalų, liekamųjų medžiagų utilizavimo dokumentų, apšvietimo tinklų priežiūrai ir remontui naudojamų operatyvinių tarnybų ir specialiųjų autotransporto priemonių GPS prisijungimo kodų ir k.t.)

6.2. Remonto paslaugoms Paslaugų teikėjas suteikia Lietuvos Respublikos Civiliniame kodekse, Lietuvos Respublikos Statybos įstatyme ir kituose teisės aktuose, numatytas garantijas tokio pobūdžio teikiamoms paslaugoms. Garantiniu laikotarpiu, atsiradus teikiamų paslaugų defektų, Paslaugų teikėjas privalo šiuos defektus pašalinti savo lėšomis.